1920-се йылдарҙа Кержак урамы Юмашев тип үҙгәртелгән, шунан Граждандар һуғышы ҡатнашыусыһы  Яҡуп Әхмәтов хөрмәтенә урамға Әхмәтов исеме бирелгән. Яҡуп Әхмәтов 1896 йылда тыуған, атаһы губернатор йорто ҡарауылсыһы, әсәһе йыйыштырыусыһы булған. Яҡуп революция хәрәкәтендә ҡатнаша, 1918 йылдың декабрендә ҡыҙылдар килгәс, ҡаланы һаҡлаусы отрядтың, шунан Колчак тылдарында рейдтар үткәргән отрядтың башлығы ителә.  Яҡуп Әхмәтовтың отряды ҡамауға эләгә, шунда ул һәләк була.